open-index/open-wikipedia-markdown huggingface dataset:
ரூத் இங்கிலாந்து

"ரூத் இங்கிலாந்து" (ஆங்கிலம் : Ruth England) இவர் மார்ச் 29 - 1970 ஆண்டு இங்கிலாந்தின் வொர்செஸ்டர்ஷைர், இன்ஃபீரோவ்வில், (Inkberrow) பிறந்தார். இவர் ஒரு பிரித்தானிய தொலைக்காட்சி தொகுப்பாளர் மற்றும் நடிகை ஆவார். தற்போது, இவர் கணவர் மைக்கேல் ஹாக், இவர் ஒரு ஓய்வுப் பெற்ற முன்னாள் ஐக்கிய அமெரிக்க இராணுவச் சிறப்புப் படை அதிகாரியாவார். இவருடன் இணைந்து  டிஸ்கவரி தொலைக்காட்சியின் நிகழ்ச்சியான ஆண், பெண், காடு (Man, Woman, Wild) என்ற தொடர் நிகழ்ச்சியில் நடித்துள்ளார். மேலும் வெஸ்ட்மின்ஸ்டர், இங்கிலாந்து  பல்கலைக்கழகத்தில் ஒரு பட்டதாரி ஆவார். மற்றும் பிபிசி, சிஎன்பிசி, ஐ தொலைக்காட்சி மற்றும் பாக்ஸ் தொலைக்காட்சி ஆகியவற்றில் பணியாற்றியுள்ளார்.

## வேலைகள் மற்றும் தொகுப்புகள்
* ஜெயில்ப்ரேய்க்(Jailbreak) - ((சேனல் 5 வின் தொலைக்காட்சி தொடரின் - இணை தொகுப்பாளர்)) - 2000
* அன்டர் பிரஸ்சுர் (Under Pressure) - 2001.
* விஷ் யூ வேர் ஹியர்...? (Wish You Were Here...?) - (ஜ தொலைக்காட்சி தொகுப்பாளர்), 2001 - 2003
* போர்விர் ஈடன் (Forever Eden) - தொகுப்பாளர் 2004.
* இந்த வழியில் நடக்க (Walk This Way) - (ஜ தொலைக்காட்சி தொகுப்பாளர்)
2004.

* விஷ் யூ வேர் ஹியர் டுடே, (Wish You Were Here Today), - (ஜ தொலைக்காட்சி தொகுப்பாளர்), 2005.
* துவக்க விற்பனை புதையல் வேட்டை (Boot sale Treasure Hunt) - (ஜ தொலைக்காட்சி தொகுப்பாளர்).
* 5 செய்தி (Five News) - (சேனல் 5 நியூஸ் தொகுப்பாளர்)
* தி பிக் ப்ரேக்ஃபாஸ்ட் (The Big Breakfast) - சேனல் 4 (செய்தி வாசிப்பாளர்)
* ஸ்கை ஹய்க் (Sky High) - ஜ தொலைக்காட்சி சென்றால் 2007
* கிறீச்சொலி பாக்ஸ் (Squawk Box) - சி. என். பி. சி 2008.
* பிபிசி1 பிரைம்டைம் இன்சைட் அவுட் (BBC1 Primetime Inside Out) - (நடப்பு விவகாரங்கள் பற்றிய தொகுப்பாளர்), 2009.

## வெளியினைப்புகள்
*

பகுப்பு:வாழும் மக்கள்
பகுப்பு:1970 பிறப்புகள்
பெருச்சுறா

**பெருச்சுறா**, **பெருவஞ்சுறா** **முண்டஞ்சுறா**, **வெள்ளைச் சுறா** (The great white shark) என அழைக்கப்படுவது குருத்தெலும்பு மீன்கள் குடும்பத்தைச் சேர்ந்த கடல்வாழ் உயிரினம் ஆகும். இவை கடல் உயிரினங்களிலேயே மனிதர்களை அதிகம் அச்சுறுத்தக் கூடியவை ஆகும். இதன் அறிவியல் பெயர் Carcharodon carcharias என்பது. இவற்றைக் கண்டு மனிதர்கள் அஞ்சக் காரணம் இவற்றின் இராட்சதத் தோற்றமாகும். இவை 12 முதல் 21 அடி நீளம் வரை இருக்கும். இவை ஆண்டுக்கு 25 முதல் 30 செ. மீ. வரை வளர்கின்றன.

## உடலமைப்பு
[left|thumb|The teeth of [tiger sharks are oblique and serrated to saw through flesh|alt=புலிச் சுறாவின் பற்கள்]]
இவற்றின் முதுகுப் பகுதி வெளிறிய சாம்பல் நிறத்திலும், வயிற்றுப் பகுதி வெள்ளை நிறத்திலும் காணப்படும். முதுகில் ஒன்று, இரண்டு பக்கங்களிலும் தலா ஒன்று என மொத்தம் மூன்று துடுப்புப் பகுதிகள் அமைந்திருக்கின்றன. இவற்றிற்கு சுமார் மூவாயிரம் பற்கள் உள்ளன. அவை இரண்டு வரிசைகளாக அமைந்துள்ளன. பெரிய வெள்ளைச் சுறாக்கள் தங்கள் இரையைப் பிடித்து, கடித்து, மென்று உண்பதற்கு இவை உதவுகின்றன. முன் வரிசைப்பல் உடைய நேர்ந்தாலோ அல்லது விழுந்து விட்டாலோ பின் வரிசைப் பல் அந்த இடத்திற்கு நகர்ந்து விடுகிறது.இந்தவகை சுறாக்களை மையமாகவைத்தே Steven Spielberg  “Jaws" எனும் திரைப்படத்தை 1975 ல் வௌியிட்டார்

## இனப்பெருக்கம்
தனது ஒன்பதாவது வயதில் இனபெருக்கம் செய்யும் பருவத்தை அடைகின்றன. ஒரு பெரிய பெண் வெள்ளை சுறாவானது தனது ஆயுளில் மொத்தம் இரண்டு முறை மட்டுமே குட்டி ஈனுகின்றன. கடலில் 3 அடி முதல் 1280 மீட்டர் ஆழம் வரை இவை குட்டிக்கரணம் அடித்தப்படியே சுற்றித்திரிகின்றன.

## காணப்படும் இடங்கள்
அனைத்து கடல் தட்பவெப்ப நிலைகளிலும் வாழும் தன்மையுடைய இவை அமெரிக்காவின் கலிபோர்னியா முதல் அலாஸ்கா வரையிலும், கிழக்கு அமெரிக்க கடற்கரைகளிலும், அனைத்து வளைகுடா பகுதிகளிலும், அவாய், தென் அமெரிக்கா, தென் ஆப்பிரிக்கா, ஆஸ்திரேலியா, நியூசிலாந்து, ஜப்பான், சீனா முதல் ரஷ்யா வரையிலான கடல் பகுதிகளிலும் காணப்படுகின்றன.

## உசாத்துணை
*  அமுதம் தகவல் களஞ்சியம்
## மேற்கோள்கள்


பகுப்பு:சுறாக்கள்
பாசிலிகசு பல்லிகள்

**பாசிலிகஸ் பல்லிகள்** (Basilicus Plumidrons)அல்லது ஜீசஸ் பல்லி என்று அழைக்கப்படும்  சுறு சுறுப்பற்ற, தளர்ச்சியுற்ற மரம் வாழ் உயிரினம். அமெரிக்காவில் வாழும் தண்ணீரில் நடக்கும் பல்லி இனத்தைச் சேர்ந்த பாலூட்டியாகும்.  இவை நீரில் நடக்கும் தன்மையை வைத்து மக்கள் இதை ஜீசஸ் பல்லி என்று அழைக்கிறார்கள்.  கிரேக்க மொழியில் பாசிலிக்கஸ் என்றால் அரசர் எனப் பொருள்படும்.

## வாழ்விடங்கள்
இவை மத்திய அமெரிக்காவில்  அதிகம் காணப்படுகின்றன. மரங்களில் அமர்ந்திருக்கும் போது தன்னை இரையாகப் பிடிக்க வரும் மிருகங்களில் இருந்து காத்துக்கொள்ள மரத்தின் அடியில் காணப்படும் நீர்ப் பரப்பில் விழுந்து அதன் மேல் பரப்பில் நடக்கின்றன என்று இவற்றைப் பற்றி ஆராய்ச்சி செய்து வரும் ஆய்வாளர்கள் கூறுகின்றனர்.  இவற்றின் பரவல் மெக்சிகோவில் இருந்து நில நடுக்கோட்டுப் பிரதேங்கள் வரை காணப்படுகிறது
## பண்புகள்

இந்த பல்லிகள் பிறக்கும் போது இரண்டு கிராமும், பெரிதாக வளர்ந்த பின் 200 கிராம் எடையும் உடையதாக இருக்கிறது. அவைகளின் உருவ அமைப்புக்கேற்ப தண்ணீரில் நடக்கின்றன. அவைகள் தண்ணீரின் மேல் ஒரு நொடிக்கு 5 அடி முதல் 15 அடி வரை ஓடுகின்றன. அதன் பிறகு அவை தண்ணீரில் நீந்தவும் செய்கின்றன. இப்பல்லிகள் தனது காலினால் சக்தியை உருவாக்குகின்றன. அந்த சக்தி காலில் சேமிக்கப்படுகிறது. நடக்கத்  தொடங்கும் போது இந்த சக்தியின் உதவியால் தண்ணீரின் மேல் நடப்பதாகத் தெரிவித்துள்ளனர்.

## உணவு
பாசிலிகஸ் பல்லி ஓர் அனைத்துண்ணி ஆகும். பூச்சிகள் சிறு பாலூட்டிகள்(கொறினிகள்) சிறிய பல்லிகள், பழங்கள், பூமொட்டுகள், சிறு பறவையினங்கள் மற்றும் பாம்புகளையும் இரையாக உண்கிறது.

## இனப்பெருக்கம்

பெண் பல்லி ஒரு முறைக்கு ஐந்தும் முதல் பதினைந்து முட்டைகள் வரை இடுகின்றன. மணல் அல்லது 
மண்ணில் இடப்படும் இதன் முட்டைகளிலிருந்து  எட்டு முதல் பத்து வாரங்களுக்குப் பிறகு குட்டிகள் வெளிவருகின்றன. அவை பிறந்தவுடன் தனித்துச் செயல் படுகின்றன.
## மேற்கோள்கள்

பகுப்பு:அமெரிக்க உயிரினங்கள்
பகுப்பு:ஊர்வன
பகுப்பு:வியத்தகு விலங்கினங்கள்
அய்ய நாடார் ஜானகியம்மாள் கல்லூரி

**அய்ய நாடார் ஜானகி அம்மாள் கல்லூரி** என்பது தமிழ்நாடு, விருதுநகர் மாவட்டம்  சிவகாசியில் உள்ள ஒரு அரசு உதவி பெறும் கலை அறிவியல் கல்லூரி ஆகும்.

## வரலாறு
இக்கல்லூரி 1963 இல் தொழிலதிபர் ப. அய்யநாடார் என்பவரால் நிறுவப்பட்டது.

இக்கல்லூரி மதுரை காமாராசர் பல்கலைக்கழகத்தின் கீழ் இணைப்பு பெற்று, தன்னாட்சி நிலையை அடைந்து இயங்குகிறது. 

## பல்கலைக்கழகம்
இந்தக் கல்லூரியின் பல்கலைக்கழகம் சிவகாசியில் 175 ஏக்கர் பரப்பில் அமைந்துள்ளது.

## வெளி இணைப்புகள்
* அய்ய நாடார் ஜானகியம்மாள் கல்லூரி இணைய தளம்
* விக்கிமேப்பியாவில் கல்லூரி அமைவிடம்

## மேற்கோள்கள்

பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:விருதுநகர் மாவட்டத்திலுள்ள தனியார் கலைக் கல்லூரிகள்
ஔரையா மாவட்டம்

**ஔரையா மாவட்டம்** இந்தியாவின் உத்தரப்பிரதேச மாநில மாவட்டங்களில் ஒன்று. ஔரையா நகரம் இம்மாவட்டத்தின் தலைநகரம் ஆகும்.

## வரலாறு
17 செப்டம்பர் 1997 அன்று ஔரையா மற்றும் பிதுனா வட்டங்கள் ஏட்டாவா மாவட்டத்தில் இருந்து பிரிக்கப்பட்டு புதிய ஔரையா மாவட்டம் உருவாக்கப்பட்டது.

## பொருளாதாரம்
திபயாபூர் ஆனது இம்மாவட்டத்தில் குறிப்பிடத்தக்க தொழில் நகரம் ஆகும். இங்கு பொதுத்துறை நிறுவனங்களான என்டிபிசியின் 663&nbsp;MW மின்நிலையம், பெட்ரோலிய வேதிப்பொருள் ஆலை மற்றும் கெய்ல் நிறுவனத்தின் எரிவாயு அமுக்கி நிலையம் ஆகியவை அமைந்துள்ளன.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி ஔரையா மாவட்டத்தின் மொத்த மக்கட்தொகை 1,372,287. இது தோராயமாக சுவாசிலாந்து நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 357வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் ஔரையா மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 16.3%.ஔரையா மாவட்டத்தின்  பாலின விகிதப்படி 1000 ஆண்களுக்கு 864 பெண்கள் உள்ளனர். மேலும் ஔரையா மாவட்ட மக்களின் கல்வியறிவு விகிதம் 80.25%.
## மேற்கோள்கள்


## வெளியிணைப்புகள்
* 

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:அவுரையா மாவட்டம்
பழைய நகர் (எருசலேம்)

**பழைய நகர்** தற்போதைய யெரூசலம் நகரினுள் மதிலால் சூழப்பட்டு 0.9 சதுர கி.மி (0.35 சதுர மைல்) பரப்பளவில் அமைந்துள்ளது. 1860 இல் *சமாதான குடியிருப்பு* எனும் கட்டம் எருசலேமில் யூதரால் அமைக்கப்பட்டது. பழைய நகர் சமயங்களுக்கு ஓர் முக்கிய இடமாகவுள்ளது. கோவில் மலையும் மேற்குச் சுவரும் யூதர்களுக்கும்; புனித கல்லறைத் தேவாலயம் கிறிஸ்தவர்களுக்கும்; பாறைக் குவிமாடமும் அல் அக்சா பள்ளிவாசலும் இசுலாமியர்களுக்கும் முக்கிய இடங்களாகும்.

பழைய நகர் நான்கு பகுதிகளாக சமமற்று பிரிக்கப்பட்டு காணப்பட்டது. இப்போதுள்ள பகுதிகளின் பிரிப்பு 19ம் நூற்றாண்டில் அறிமுகமாகியது. இன்று கிறிஸ்தவப் பகுதி, யூதப் பகுதி, ஆர்மேனியப் பகுதி, இசுலாமியப் பகுதி என்று தோராயமாய் பிரிக்கப்பட்டுள்ளன. 1948 அரபு-இசுரேல் போரைத் தொடர்ந்து பழைய நகர் யோர்தானால் கைப்பற்றப்பட்டு, யூதர்கள் வெளியேற்றப்பட்டனர். 1967 ஆறு நாள் போரில் இசுரேல் பழைய நகரையும் கிழக்கு எருசலேமையும் கைப்பற்றியது. இன்று, இசுரேல் முழு பகுதியையும் கட்டுப்பாட்டில் வைத்து, தேசிய தலைநகராக்கியுள்ளது

1980 இல் பழைய நகர் யுனெசுக்கோ உலகப் பாரம்பரியக் களத்தின் பட்டியலில் குறிக்கப்பட வேண்டும் என யோர்தானால் முன்மொழியப்பட்டது. 1981 இல் இது பட்டியலில் சேர்க்கப்பட்டது. 1982 இல் ஆபத்தான உலகப் பாரம்பரிய பட்டியலில் சேர்க்கப்பட வேண்டும் என யோர்தான் விண்ணப்பித்தது. யுனெசுக்கோ உலகப் பாரம்பரியக் களம் கிழக்கு எருசலேம் பாலஸ்தீன அதிகாரத்தின் கீழ் இருக்க வேண்டுமெனவும், எருசலேமின் அந்தஸ்து பேச்சுவார்த்தை மூலம் நிரந்தர அந்தஸ்தாக தீர்க்கப்பட வேண்டுமென அறிக்கை வெளியிட்டது.

2010 இல் பழைய நகரின் மதில்களுக்கு வெளியே புராதன எழுத்துக்களின் உடைந்த துண்டுகள் கண்டு பிடிக்கப்பட்டன.

## மேற்கோள்கள்

## வெளி இணைப்புகள்
### கணனியூடான சுற்றுலா
*பழைய நகர் வரலாற்று இடங்கள்
*இசுலாமியப் பகுதி 
*புனித கல்லறைத் தேவாலயம் 
*கார்டோ உட்புகுதி 
*தமஸ்கு வாயில் 
*மேற்குச் சுவர் 

பகுப்பு:எருசலேம்
வானி

**வானி** (*Euonymus dichotomus*) என்பது செலாசுட்ரேசியே குடும்ப பூக்கும் தாவர இனத் தாவரமாகும். இது மேற்குத் தொடர்ச்சி மலைத்தொடர் பகுதியைத் தாயகமாகக் கொண்டது.

## இலக்கியம்
**வானி மலர்** சங்ககால மகளிர் குவித்து விளையாடிய மலர்களில் ஒன்று. 

## இவற்றையும் காண்க
*சங்ககால மலர்கள்

## வெளி இணைப்புகள்
*வானி மலர் படம் - பி.எல்.சாமி முதலான அறியர்கள் காட்டும் மலர்.

## அடிக்குறிப்பு

பகுப்பு:சங்க கால மலர்கள்
பகுப்பு:இந்தியத் தாவரங்கள்
சிறுமூங்கில்

வேரல் [*Dendrocalamus strictus*] என்பது சிறுமூங்கில்.
;சங்கப்பாடல் செய்திகள்
* வேரலை வெட்டிப் பலா மரங்களுக்கு அடியில் வேலியாகப் போட்டிருப்பார்கள்.
* வாழைத்தோப்பில் மேய்ந்த யானை அது திகட்டியதால் ஊரில் போடப்பட்டிருந்த வேரல் வேலியை மிதித்துக்கொண்டு நுழைந்து பலாப்பழங்களைத் தின்றதாம்.
* பழமுமுதிர்சோலையில் பாய்ந்த அருவி பூத்திருந்த வேரலை வேரோடு பெயர்த்தடித்துக்கொண்டு பாய்ந்ததாம்.
* மலைமகளிர் குவித்து விளையாடிய மலர்களில் ஒன்று வேரல் 
* பாசி படிந்த வழுக்குப்பாறைகளில் ஏறி நடக்கும்போது வேரல்-கோல் ஊன்றுகோலாகப் பயன்படுத்தப்படும்.

## இவற்றையும் காண்க
:சங்ககால மலர்கள்

## அடிக்குறிப்பு

பகுப்பு:சங்க கால மலர்கள்
பகுப்பு:மூங்கில்
தனி நபர் வருமானம்

**தனி நபர் வருமானம்** என்பது **தலா வருமானம்** அல்லது **நபர்வரி வருமானம்** (*GDP per head, Per capita income*) என்றும் அழைக்கப்படுகிறது. இது ஒரு நாட்டு மக்களின் வாழ்க்கைத் தரத்தை உணர்த்தும் ஒரு பொருளாதாரக் கருவியாகும். உண்மையான தனி நபர் வருமானம் உயர்ந்தால் மக்களின் வாழ்க்கைத் தரம் உயர்ந்ததாகக் கருதப்படும். இது மொத்த உள்நாட்டு உற்பத்தியை மொத்த மக்கள் தொகையால் வகுக்கக் கிடைப்பதாகும். அதாவது;

தனி நபர் வருமானம் = மொத்த உள்நாட்டு உற்பத்தி/மொத்த மக்கள் தொகை

இது பொதுவாக ஒரு நாட்டினையும் மற்றொரு நாட்டினையும் ஒப்பிட்டுப் பார்க்கப் பயன்படுத்தப்படுகிறது. மேலும் இதன் மதிப்பை சர்வதேச நாணய மதிப்பில் அமெரிக்க டாலர் அல்லது யூரோ எனும் மதிப்பீட்டில் கணிக்கப்படுகிறது.

## மேற்கோள்கள்

பகுப்பு:பொருளாதார அளவீடுகள்
பொது விநியோக முறை

**பொது விநியோக முறை** (Public Distribution System) என்பது நுகர்வோர் நலன், உணவு மற்றும் பொது விநியோக அமைச்சகம் (இந்தியா) மூலம் நிர்வகிக்கப்படும் ஒரு இந்திய உணவுப் பொருள் பாதுகாப்பு முறையாகும். மத்திய மற்றும் மாநில அரசின் மானியங்களால் நியாய விலைக் கடைகளின் மூலமாக நாடு முழுவதும் மக்களின் அத்தியாவசியத் தேவையான அரிசி, சர்க்கரை, மண்ணெண்ணெய், கோதுமை, பருப்பு, சமையல் எண்ணெய் மற்றும் பலசரக்குப் பொருள் குறைந்த விலையில் வழங்கப்படுகிறது. இந்திய உணவுக் கழகம், ஒரு மத்திய அரசு நிறுவனத்தின் மூலமாக உணவுப்பொருட்கள் வாங்கப்பட்டு, பாதுகாக்கப்பட்டு, மாநிலங்களுக்கு அனுப்பப்படுகிறது. மாநில அரசின் பொது விநியோகத் திட்டத்தின் கீழ் நியாய விலைக் கடைகளின் மூலம் நுகர்வோரான மக்களுக்கு வழங்கப்படுகிறது.

இதன் திட்டப்படி, மாதம் ஒன்றிற்கு, ஒவ்வொரு வறுமைக் கோட்டிற்கு கீழுள்ள குடும்பங்களுக்கு 35 கிலோ அரிசி அல்லது கோதுமையும், வறுமைக் கோட்டிற்கு மேலுள்ள குடும்பங்களுக்கு 15 கிலோ அரிசி அல்லது கோதுமை வழங்கப்படும்.

## மேலும் பார்க்க
* பிரதம மந்திரி ஏழைகளுக்கான உணவுப் பாதுகாப்பு திட்டம்

## மேற்கோள்கள்

பகுப்பு:இந்தியப் பொருளாதாரம்
இராமாபாய் நகர் மாவட்டம்

**இராமாபாய் நகர் மாவட்டம்** (), (), முன்பு 
**கான்பூர் தேகத்** மாவட்டம் என அறியப்படும் இம்மாவட்டம் இந்தியாவின் உத்தரப்பிரதேச மாநில மாவட்டங்களில் ஒன்று. அக்பர்பூர் இம்மாவட்டத்தின் தலைநகரம் ஆகும். இம்மாவட்டம் கான்பூர் பிரிவின் கீழ் அமைந்துள்ளது.
## வரலாறு
கான்பூர் மாவட்டம் ஆனது கான்பூர் நகர் மற்றும் கான்பூர் தேகத் என இரு மாவட்டங்களாக 1977 ஆம் ஆண்டு பிரிக்கப்பட்டது. 1979 ஆம் ஆண்டு இவ்விரு மாவட்டங்களும் மீண்டும் ஒன்று சேர்க்கப்பட்டது. மீண்டும் 1981 ஆம் ஆண்டு இரண்டாக பிரிக்கப்பட்டது. 1 சூலை 2010 அன்று உத்தரப்பிரதேச அரசு கான்பூர் தேகத் மாவட்டத்தை இராமாபாய் நகர் மாவட்டம்  என பெயர் மாற்ற முடிவு செய்தது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி இராமாபாய் நகர் மாவட்டத்தின் மொத்த மக்கட்தொகை 1,795,092. இது தோராயமாக காம்பியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 268வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் இராமாபாய் நகர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 14.82%.இராமாபாய் நகர் மாவட்டத்தின்  பாலின விகிதப்படி 1000 ஆண்களுக்கு 862 பெண்கள் உள்ளனர். மேலும் இராமாபாய் நகர் மாவட்ட மக்களின் கல்வியறிவு விகிதம் 77.52% .
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
புதுப்பிக்கத்தக்க நீர்வளம் கொண்ட நாடுகளின் பட்டியல்

**புதுப்பிக்கத்தக்க நீர்வளம் கொண்ட நாடுகளின் பட்டியல்** 2008ம் ஆண்டு எடுக்கப்பட்ட த வேர்ல்டு ஃபக்ட்புக் தகவலின் படி தொகுக்கப்பட்ட பட்டியல் ஆகும்.https://www.cia.gov/library/publications/the-world-factbook/fields/2201.html 

		

பகுப்பு:நாடுகள் தொடர்பான பட்டியல்கள்
பன்னாட்டு புனரமைப்பு மற்றும் மேம்பாட்டு வங்கி

**பன்னாட்டு புனரமைப்பு மற்றும் மேம்பாட்டு வங்கி (ஐ.பி.ஆர்.டி)** (International Bank for Reconstruction and Development) என்பது உலக வங்கிக் குழுமத்தில் உள்ள ஐந்து வங்கிகளில் ஒன்றாகும். இரண்டாம் உலகப்போரில் பாதிப்படைந்த நாடுகளுக்கு உதவ உருவாக்கப்பட்ட இந்த வங்கி பிற்காலத்தில் வறுமை ஒழிப்பிற்கு உதவி வருகிறது. இறைமையுள்ள நாடுகளின் மூலம் நிதி ஆதரங்களைத் திரட்டிக்கொண்டு அந்நாடுகளின் உறுப்பினர்களால் நிர்வாகிக்கப்படுகிறது.

இவ்வங்கி அரசாங்கத்திற்கும், பொதுத்துறை நிறுவனத்திற்கு அரசு உத்திரவாதத்தின் அடிப்படையில் கடன் வழங்குகிறது. 187 உறுப்பு நாடுகளின் மேம்பாட்டுக்காக கூட்டுறவு அடிப்படையில் இயங்குகிறது. உலக வங்கியின் பிணைப்பத்திரங்களை சர்வதேச சந்தையில் வெளியிட்டு திரட்டப்படும் நிதியே இதன் முக்கிய நிதி ஆதாரமாகும். இவ்வங்கியின் பங்குகள் வளர்ந்த நாடுகளிடம் இருப்பதாலும், உத்திரவாதத்துடன் கடன் வழங்குவதாலும் இதன் பிணைப்பத்திரங்கள் மிக அதிக பாதுகாப்பானதாக கருதப்படுகிறது. மிககுறைந்த வட்டியில் மத்திய வருவாய் கொண்ட நாடுகளுக்கு நிதிக்கடன் வழங்கப்படுகிறது.

## உறுப்பினர்கள்
2010ல் சேர்ந்த துவாலு உட்பட 187 ஐக்கிய நாடுகள் அவை உறுப்பு நாடுகள் மற்றும் கொசோவோ இதன் உறுப்பினர்களாகும்.

உறுப்பினரல்லாத நாடுகள்: அண்டோரா, குக் தீவுகள், கூபா, லீக்டன்ஸ்டைன், மொனாக்கோ, நவூரு, நியுவே, வடகொரியா மற்றும் வத்திக்கான் நகர். இதர உறுப்பினரல்லாத நாடுகள் குறைந்த ஒப்புதலுடன் உள்ளன.

இதன் உறுப்பினர்களெல்லாம் அனைத்துலக நாணய நிதியத்திலும் உறுப்பினர்கள் என்பது குறிப்பிடத்தக்கதாகும்.

## வரலாறு
1944 ஜூலை 1 முதல் 22 வரை அமெரிக்க பிரிடன்வுட்ஸ் நகரில் நடந்த ஐக்கிய நாடுகள் நாணைய மற்றும் நிதி மாநாட்டில் இவ்வங்கி தொடங்க முடிவெடுக்கப்பட்டு, 1945 டிசம்பர் 27ல் தொடங்கப்பட்டது. 1946 ஜூன் 25லிருந்து இதன் வணிக செயல்பாடுகள் தொடங்கியது, போருக்குப் பிந்திய புனரமைப்பிற்காக 1947 மே 9ல் $250மி பிரான்சு நாட்டிற்கு வழங்கப்பட்டதே இதன் முதல் பரிவர்தணையாகும். ஐ.பி.ஆர்.டி முக்கியமாக இரண்டாம் உலகப்போருக்குப் பின் புனரமைப்பிற்காக ஐரோப்பா மற்றும் ஜப்பான் நாடுகளுக்கு உதவ தொடங்கப்பட்டது. மேலும் ஆப்ரிக்கா, ஆசியா, லத்தின் அமெரிக்க நாடுகளின் பொருளாதார வளர்ச்சிக்கும் உதவ முன்வந்தது. அரம்பக் காலத்தில், நெடுங்சாலைகள், விமான நிலையங்கள், மின் நிலையங்கள் போன்ற கட்டுமான வளர்ச்சிக்கு உதவி வந்தது. ஜப்பான் மற்றும் ஐரோப்பிய நாடுகளின் தலா வருமானம் இதன் உச்ச வரம்பிற்கு மேல் அதிகரித்ததையடுத்து வளரும் நாடுகளுக்கு நிதியுதவி அளித்துவருகிறது

## இவற்றையும் பார்க்க
* உலக வங்கி
* உலக வங்கிக் குழுமம்

## மேற்கோள்கள்

## வெளியிணைப்புகள்
*இணையதளம்
*வங்கி தகவல் மையம் -உலகவங்கி

பகுப்பு:உலகப் பொருளாதார முறைமை
பகுப்பு:பன்னாட்டு அமைப்புகள்
பிரயாக்ராஜ் கோட்டம்

**பிரயாக்ராஜ் கோட்டம்** (*Prayagraj division*, முன்பு **அலகாபாத் கோட்டம்**) என்பது இந்தியாவின் உத்தரப்பிரதேச மாநிலத்தின் 18 நிர்வாக அலகுகளில் (கோட்டம்) ஒன்றாகும். இதன் தலைமையகமாக பிரயாக்ராஜ் உள்ளது.

2000 ஆம் ஆண்டு உத்தரப்பிரதேசத்தின் வடக்குப் பகுதி பிரிக்கபட்டு உத்ராஞ்சல் மாநிலம்  உருவாக்கப்பட்ட போது அலகாபாத் கோட்டம் மற்றும் மாவட்டமானது அதிகமாக மறு சீரமைக்கப்பட்டது.

அலகாபாத் கோட்டத்தின், இட்டாவா மாவட்டம், பரூக்காபாது மாவட்டம், கான்பூர் மாவட்டம் ஆகிய மாவட்டங்களை இணைத்து கான்பூர் கோட்டம் எனும் தனிக்கோட்டம் உருவாக்கப்பட்டது.

அலகாபாத் மாவட்டத்தின் மேற்குப் பகுதிகள் பிரிக்கப்பட்டு கௌசாம்பி மாவட்டம் உருவாக்கப்பட்டது.

அதேநேரத்தில் பிரத்தாப்புகர் மாவட்டம் அலகாபாத் கோட்டத்தின் கீழ் சேர்க்கப்பட்டது.

2000 ஆண்டுமுதல் அலகாபாத் கோட்டத்தின் கீழ் உள்ள மாவட்டங்களாவன:-

* அலகாபாத் மாவட்டம்
* கௌசாம்பி மாவட்டம்
* பதேபூர் மாவட்டம்
* பிரத்தாப்புகர் மாவட்டம்

2000 ஆம் ஆண்டுக்கு முன்பு, அலகாபாத் கோட்டத்தில் இருந்த மாவட்டங்கள்:-
* அலகாபாத்
* இட்டாவா
* பரூக்காபாது
* பதேபூர்
* கான்பூர் மாவட்டம்

## மேற்கோள்கள்

பகுப்பு:உத்தரப் பிரதேசத்தில் உள்ள கோட்டங்கள்
ஜிம் யோங் கிம்

**ஜிம் யோங் கிம் ** (Jim Yong Kim, பிறப்பு திசம்பர் 8, 1959) உலக வங்கியின் 12 ஆவது தலைவர் ஆவார். மார்ச்சு 23, 2012 அன்று கிம்மை உலக வங்கியின் அடுத்த தலைவராக ஐக்கிய அமெரிக்கா நியமிப்பதாக அமெரிக்கக் குடியரசுத் தலைவர் ஒபாமா அறிவித்தார். இவர் 2012 ஆம் ஆண்டு, ஏப்ரல் 16 ஆம் நாள் முதல் உலக வங்கியின் தலைவராக உள்ளார். 2016 ஆம் ஆண்டு செப்டம்பர் 27 ஆம் நாள் இவர் உலக வங்கியின் தலைவராக 1 ஜூலை, 2017 முதல் உள்ள ஐந்தாண்டு காலத்திற்கு இவர் மறு நியமனம் செய்யப்பட்டார்.

முன்னதாக டார்ட்மௌத் கல்லூரியின் 17வது தலைவராக உள்ள ஓர் கொரிய அமெரிக்க மருத்துவர்.  இதற்கு முன்பாக ஆர்வர்டு மருத்துவப் பள்ளியின் உலகளாவிய உடல்நலம் மற்றும் சமூக மருத்துவத் துறையின்  தலைமைப் பேராசிரியராகவும் *பார்ட்னர்ஸ் இன் எல்த்* என்ற தன்னார்வல அமைப்பின் இணை நிறுவனராகவும் செயல் இயக்குனராகவும் இருந்துள்ளார்.   சூலை 1, 2009இல் ஐவி லீக் பல்கலைக்கழகமான டார்ட்மௌத் கல்லூரியின் 17வது   தலைமையேற்று இத்தகைய  பொறுப்பில் அமரும் முதல் ஆசிய-அமெரிக்கர் என்ற பெருமையைப் பெற்றார்.

இவர் சனவரி 7 2019 இல் தான் உலக வங்கித் தலைவர் பதவியிலிருந்து விலகப் போவதாகவும்,  2019 பெப்ரவரி 1 அன்று இந்த முடிவு நடைமுறைக்கு வரும் எனவும் அறிவித்தார்.
## மேற்கோள்கள்

## வெளி இணைப்புகள்

* Dartmouth Office of the President
* Profile at the Harvard Medical School Department of Global Health and Social Medicine 
* Partners In Health 
* Lecture by Jim Kim on the future of global health .
*  Interview with Bill Moyers and Dr.Jim Yong Kim September 11, 2009
* Dartmouth Inauguration Webcast - 09-22-2009 

பகுப்பு:அமெரிக்க மருத்துவர்கள்
பகுப்பு:கொரிய அமெரிக்கர்கள்
பகுப்பு:வாழும் மக்கள்
பகுப்பு:1959 பிறப்புகள்
பகுப்பு:அமெரிக்க மானிடவியலாளர்கள்
குடம்புளி

**குடம்புளி** (*Garcinia gummi-gutta, கார்சினியா கும்மி குட்டா*, *இலங்கை வழக்கு*: **சீமை கொறுக்காய்**) என்ற இந்தோனேசியாவைத் தாயகமாகக் கொண்ட தாவரம்  கட்டிபரேயீ (Guttiferae) என்ற குடும்பத்தைச் சார்ந்தது. **மலபார் புளி**  மற்றும் **காம்போட்ஜ்** (கன்னடம்: gambooge,ಕಾಚುಪುಳಿ) என்று அழைக்கப்படும் குடம் புளியானது 'கார்சினியா கம்போஜியோ'(Garcinia cambogia)'  என்று தாவரவியலாளர்களால் அறியப்படும் பழநறுமணப் பயிராகும்.

## காணப்படும் இடங்கள்
thumb
இந்தோனேசியா, மலேசியா, தாய்லாந்து, இலங்கை, மேற்கு மற்றும் நடு ஆபிரிக்கா, அத்துடன் இந்தியாவின் மேற்குத் தொடர்ச்சி மலைகளைச் சார்ந்த இப்பயிர் கேரளா மற்றும் பிற தென்னிந்திய பகுதிகளிலும், நீலகிரி மலைச்சரிவுகளிலும் வளர்க்கப்படுகின்றன. புளிப்புச் சுவையுடைய இது புளிக்கு மாற்றாகப் பயன்படுத்தப்படுகின்றது. இது 2000 அடிகள் வரை உயரமுடைய கேரள மலைப்பகுதிகளில் வெகுவாகக் காணப்படுகிறது. இதன் பழங்கள் கூம்பு மற்றும் சற்று ஒடுங்கிய முட்டை வடிவமுடன் 50 முதல் 150 கிராம் எடையுடன் இருக்கும்.

## பூக்கும் காலம்
குடம்புளி டிசம்பர் முதல் பிப்ரவரி மாதங்களில் பூத்து ஜூலை மாதத்தில் அறுவடைக்கு வருகின்றன. மரமானது இருபால் பூக்களை இரு வேறு மரங்களில் உற்பத்தி செய்கிறது. பூக்கள் முதிர்ந்த குச்சிகளின் இலைக் கணுக்களிலும் கிளை நுனியிலும் உற்பத்தியாகின்றன. பொதுவாக ஆண்மரங்களில் கொத்திற்கு மூன்று முதல் ஐந்து பூக்களும் பெண் மரங்களில் ஒரு கொத்தில் 2 முதல் 3 பூக்களும் உற்பத்தியாகின்றன. ஆண் மலர்கள் நீளமாகவும் மெலிதாகவும் இருக்கும். ஆனால், பெண் மலர்கள் குட்டையாக, சற்று பருமனாக இருக்கும்.
thumb|நீண்ட நாள் வெயிலில் உலர்ந்து கறுப்பு நிறமான குடம்புளி

## பயிரிடும் முறை
மரமானது பழுப்பு நிறமாகவும், நடுமரப்பகுதி கடினமாகவும் இருக்கும். மரங்கள் காய்ப்பதற்கு 7 முதல் 8 ஆண்டுகள் வரை எடுத்துக்கொள்வதால் நீண்ட காலத்திற்கு ஆண் மரமா? அல்லது பெண்மரமா? என அறிவது சிரமமானதாகும். தற்போது விதைவழி மற்றும் இளந்தண்டு ஒட்டு முறையிலும் குடம்புளி செடிகள் உருவாக்கப்படுகின்றன. எத்தகைய தட்பவெட்ப நிலைகளிலும், எந்த வறட்சியையும் தாங்கி வளரக்கூடியது குடம்புளி. இதை, குறிப்பிடும்படியான எந்த நோய்களும், பூச்சிகளும் தாக்குவதில்லை.

## பயன்கள்
குடம்புளி சமையலில் பொதுவாகச் சுவை கூட்டவும் செரிமானத்திற்கும் பயன்படுத்தப்படுகிறது. பழத்தோலினின்று தயாரிக்கப்படும் ஒருவித சாறு வாதம் மற்றும் வயிறு உபாதைகளுக்கு மருந்தாகும். ஹோமியோபதி மருத்துவத்தில் குடம்புளியினின்று தயாரிக்கப்படும் மருந்து வயிற்றுப்போக்கினைச் சரிப்படுத்தும் மருந்தாகும். மரத்தின் பட்டைகளினின்று பெறப்படும் மஞ்சள்நிற கோந்தானது மருத்துவத்தில் பயன்படுகின்றது. உடல் தசைகளை வலுவாக்குவதோடு சர்க்கரை வியாதியை நிவர்த்தி செய்யும் தன்மையையும் குடம்புளி கொண்டுள்ளது.  இதில் அடங்கியுள்ள ஹைட்டிராக்சி சிட்ரிக் அமிலம். இதயம் சம்பந்தமான நோய்களைக் குணமாக்கும் தன்மை படைத்தது. இரத்தத்திலுள்ள கொழுப்பின் அளவைக் குறைக்கவும் குடம்புளி உகந்தது. கால்நடைகளின் வாய் சம்பந்தப்பட்ட நோய்களுக்கும் குடம்புளி மருந்தாகும். உலர்ந்த பழத்தின் சதைப்பகுதியானது தங்கம் மற்றும் வெள்ளியைத் துலக்குவதற்கு பயன்படுகிறது. மேலும் ரப்பர் பாலை கெட்டியாக்குவதற்கும் குடம்புளி பயன்படுகிறது.

## மேற்கோள்கள்


பகுப்பு:இந்தோனேசியத் தாவரங்கள்
பகுப்பு:இந்தியத் தாவரங்கள்
பகுப்பு:மலேசியத் தாவரங்கள்
பகுப்பு:தமிழ்நாட்டின் தாவரங்கள்
பீட்டர் ஜாக்சன் (பக்கவழி நெறிப்படுத்தல்)

**பீட்டர் ஜாக்சன்** என்ற பெயர் பின்வரும் தலைப்புகளைக் குறிக்கலாம்.

* பீட்டர் ஜாக்சன் (திரைப்பட இயக்குநர்) - திரைப்பட இயக்குநர்
* பீட்டர் ஜாக்சன் (துடுப்பாட்டக்காரர்) - இங்கிலாந்து துடுப்பாட்டக்காரர்.
ஈரான்-பாக்கித்தான்-இந்தியா எரிவாயு குழாய்த்தொடர்

**ஈரான்-பாக்கித்தான்-இந்தியா எரிவாயு குழாய்த்தொடர்** அல்லது **அமைதி குழாய்த்தொடர்** என்பது ஈரானிலிருந்து பாக்கித்தான் வழியாக இந்தியா வரை இயற்கை எரிவாயுவை கொண்டுசெல்லும் குழாய்த்தொடராகும்.

### காலக்கோடு
ஈரான் மற்றும் பாக்கித்தான் நாடுகள் இதுதொடர்பான பேச்சுவார்த்தைகளை 1994ல் தொடங்கின  இப்பேச்சுவார்த்தையைத் தொடர்ந்து 1995ல் இருநாடுகளும் ஆரம்பகட்ட ஒப்பந்தங்களில் கையெழுத்திட்டன. இந்த ஒப்பந்தத்தின்படி தெற்கு பார்சு எரிவாயு வயலிருந்து பாக்கித்தானின் கராச்சி நகருக்கு குழாய்த்தொடர் அமைப்பது குறிந்து ஆராயப்பட்டன. பின்பு ஈரான் பாக்கித்தானிலிருந்து இந்தியாவரை நீட்டிக்க விருப்பம் தெரிவித்தது. 1999 பெப்ரவரியில் ஈரானுக்கும் இந்தியாவிற்கும் முதல்கட்ட ஒப்பந்தம் கையெழுத்தானது.

2007 பெப்ரவரியில், இந்தியாவும் பாக்கித்தானும் ஈரானுக்கு US$4.93 per million British thermal units (US$4.67/GJ) தர ஒப்பந்தம் செய்தன. ஆனால் விலை மாற்றம் தொடர்பான பேச்சுக்கள் தொடர்ந்தன.

ஏப்ரல் 2008ல் சீன மக்கள் குடியரசும் இத்திட்டத்தில் பங்குபெற ஈரான் விரும்பியது.  ஆகஸ்டு 2010ல் பங்களாதேசும் கலந்துகொள்ள ஈரான் அழைப்புவிடுத்தது.

2008ல் ஐக்கிய அமெரிக்காவுடன் குடிசார் அணுவாற்றல் ஒப்பந்தம் செய்துகொண்டதையடுத்து 2009ல் விலை மற்றும் பாதுகாப்புக் காரணங்கள் கூறி (குழாய்த்தொடர்) இத்திட்டத்திலிருந்து இந்தியா பின்வாங்கியது.  எனினும், மார்ச்சு 2010ல் பாக்கித்தானும் ஈரானும் முத்தரப்பு பேச்சுவார்த்தைகள் நடத்த இந்தியா அழைத்தது. அது மே 2010ல் தெஹ்ரானில் நடந்தது.

சனவரி 2010ல் பாக்கித்தான் இத்திட்டத்தை கைவிட அமெரிக்கா வலியுறுத்தியது. இத்திட்டத்தை அந்நாடு கைவிடும்பட்சத்தில் பாக்கித்தானில் திரவ இயற்கை எரிவாயு முனையம் அமைக்கவும், ஆப்கானித்தான் வழியாக தஜிகிஸ்தானிலிருந்து மின்சாரம் பெற்றுத்தரவும் உதவி புரிவதாக தெரிவித்தது.  எனினும், இதனை பாக்கித்தான் பொருட்படுத்தாமல் ஈரானும் பாக்கித்தானும் எரிவாயு குழாய்த்தொடர் அமைக்க மார்ச்சு 16, 2010ல் அங்காராவில் கையெழுத்திட்டன.  சூலை 2011ல் கட்டுமானப் பகுதி நிறைவடைந்துள்ளதாக ஈரான் அறிவித்தது.

## இதனையும் பார்க்கவும்
* ஈரான் பொருளாதாரம்
## மேற்கோள்கள்


பகுப்பு:இந்தியாவின் வெளியுறவுக் கொள்கை
பாக்கம் கோட்டூர்

**பாக்கம் கோட்டூர்** (*Pakkam Kottur*) என்பது தமிழ்நாடு, நாகை மாவட்டத்தில் உள்ள ஒரு விவசாயக் கிராமம். இது திருவாரூர் - மயிலாடுதுறை செல்லும் நெடுஞ்சாலையில் இருக்கும் ஆண்டிப்பந்தலில் இருந்து கிழக்கே மூன்று கிலோ மீட்டார் தொலைவில் உள்ளது.

சுமார் 500 குடும்பங்கள் அனைத்து தரப்பினருமாய் வாழும் இவ்வூரில் சமூக கட்டமைப்பில் பெரும்பான்மையாய் இசுலாமியர்களும், இந்துக்களும் கணிசமான அளவில் கிறித்துவர்களும் வாழ்ந்து வருகின்றனர். இங்கு வாழும் மக்களின் வாழ்வதாரமாய் விளங்குவதில் வேளாண்மை முக்கிய இடத்தை வகிக்கிறது.

கட்டமைப்பைப் பொறுத்த வரையில் பாக்கம் கோட்டூர் ஒரு ஊராட்சி ஒன்றிய தொடக்கப் பள்ளி, ஒரு வங்கி, மற்றும் சில்லறை வணிக கூடங்கள் உள்ளன. ஆன்மீக தளங்களில் இரு மசூதிகள், மற்றும் சில புராதன கோவில்களைக் கொண்டிருக்கும் இந்தக் கிராமத்தில் போக்குவரத்திற்கென ஒருசில பேருந்துகள் திருவாரூர் நகருக்கும் திட்டச்சேரி மற்றும் நாகப்பட்டினம் இடையே அரசால் இயக்கப்படுகிறது. மக்கள் தங்களின் அவசர தேவைகளுக்காக அருகாமையில் 4 கிலோ மீட்டர் தொலைவில் இருக்கும் ஏனங்குடி மற்றும் ஆண்டிப்பந்தல் ஆகிய ஊர்களுக்கு ஆட்டோ போன்ற தனியார் வாகனங்களைப் பயன்படுத்துகின்றனர்.

நாகப்பட்டினம் மாவட்டமாக இருப்பினும் பெரும்பாலும் தம் கொள்முதல் தேவைகளுக்காக மக்கள் அருகாமையில் இருக்கும் திருவாரூர் நகரையே பயன்படுத்துகின்றனர். பெரும்பாலும் போதிய மருத்துவ வசதிகள் இல்லாததும், போக்குவரத்து வசதி இல்லாததும் ஒரு பெரும் குறையாகவே இங்கு காணப்படுகிறது. மாணவர்கள் தங்களின் உயர் நிலை கல்விக்கு அருகே அமைந்திருக்கும் ஏனங்குடியில் உள்ள உயர் நிலை பள்ளியை தேர்ந்தெடுக்கின்றனர்.

அவசர கால மருத்துவத்திற்கு அங்கு உள்ள ஆயுர்வேத மருத்துவரிடம் சிகிச்சை பெற்று கொள்கின்றனர். புத்தாறு என்னும் ஆற்றுப் படுகையும், விவசாய காலங்களில் பசுமையாய் காட்சி தரும் வயல் வெளிகளும், இவ்வூரின் சிறப்புகளாகும்.

## மேற்கோள்கள்

## வெளி இணைப்புகள்
https://pakkamkotturonline.blogspot.ae/

https://www.youtube.com/watch?v=jVdoEOi2LeM

பகுப்பு:நாகப்பட்டினம் மாவட்டத்திலுள்ள கிராமங்கள்
பகுப்பு:திருவாரூர் மாவட்டத்திலுள்ள கிராமங்கள்
வேரி மலர்

thumb|வேரி மலர்
**வேரி மலர்** (*Plumbago indica*) என்பது பழந் தமிழ் நூல்களில் குறிப்பிடப்படும் ஒருவகை மலர். வேரி என்னும் சொல் ஒருவகை மலரையும், தேனையும் குறிக்கும். முற்காலத்தில் மகளிர் வேரி மலரைக் கூந்தலில் சூடிக்கொள்வர். இரு காதுகளிலும் தொங்கவிட்டுக்கொள்வர்.
;மலர் 
* மதுரை மகளிர் கார்காலத்தில் சூடும் பூக்களில் ஒன்று ‘செங்கோட்டு வேரிப் பூ மாலை.  
* இருந்தையூரில் திருமாலின் படுக்கை பாம்பை வழிபட்டவர்கள் இரு காதுகளிலும் வேரி மலரைத் தொங்கவிட்டிருந்தனர். 
* குரவை ஆட ஆய்ச்சியர் 7 பெண்களை நிறுத்தினர். அவர்களில் ஒருத்தி காரிக்காளையை அடக்கியவனைக் காதலித்தவள். அவள் தன் சீவிமுடித்த தன் கூந்தலில் வேரிமலர் சூடியிருந்தாள். 
;தேன்
:ஓரி தன்னைக் காட்டில் கண்டு பாடிய புலவர் வன்பரணருக்கு நெய் போன்ற வேரியை(தேனை) உன்னத் தந்தானாம். 
;தேன் அல்லது கள்
:வெறியாடும் வேலனுக்கு வைத்திருந்த வேரியை(தேனை அல்லது கள்ளை)ப் பாலனுக்கு(முருகனுக்கு)ப் படைத்துவிடுங்கள் என்கிறாள் வெறியாட்டத்தை விலக்கும் ஒருத்தி.  
## இவற்றையும் பார்க்கவும்
:சங்ககால மலர்கள்
## வெளியிணைப்புகள்
:வேரி மலர் படம் - பி.எல்.சாமி முதலான அறிஞர்கள் காட்டுவது.
## அடிக்குறிப்பு

பகுப்பு:சங்க கால மலர்கள்
இந்தியத் தர நிர்ணய அமைவனம்

**இந்தியத் தர நிர்ணய அமைவனம்** (Bureau of Indian Standards) நுகர்வோர் நலன், உணவு மற்றும் பொது விநியோக அமைச்சகத்தின் ஆளுமைக்குட்பட்ட ஓர் இந்தியத் தர நிர்ணய அமைப்பாகும். இந்திய நுகர்வுப் பொருட்களின் தர நிர்ணயம், தரச்சான்றிதழ் மற்றும் தரமதிப்பையும் ஒழுங்குபடுத்துவது இதன் வேலையாகும். அமைச்சகத்தின் அமைச்சரே இந்த அமைவனத்தின் அதிகாரத்தைக் கொண்டிருப்பார்.

## வரலாறு
இந்தியா, சுதந்திரம் அடைந்தப்பின் 1947ல் தொழிற்துறையில் முன்னேற்றமடைய தர நிர்ணய முறையை இந்திய தர நிர்ணய அமைப்பின்(Indian Standards Institution) மூலம் இந்திய அரசு அமல்படுத்தியது. பிறகு பெருகிவரும் வளர்ச்சிக்கு ஏற்றவாறு இந்த அமைப்பிற்கு கூடுதல் வலிமை வழங்க 1986 இந்திய தர நிர்ணய அமைவனச் சட்டம் இயற்றி இந்திய தர நிர்ணய அமைவனமாக 1987 ஏப்ரல் 1ல் மாற்றப்பட்டது. 

## குறிக்கோள்கள்
* தரத்தை நிர்ணயம் செய்வதிலும், மதிப்பிடலிலும், தரச்சான்று வழங்குவதிலும் இணக்கமான முன்னேற்றம் பெறுதல்
* தர நிர்ணயத்திற்கும், தரக் கட்டுபாட்டிற்கும் நம்பிக்கை ஏற்படுத்தல்
* தரமதிப்பிற்கேற்ப தேசிய வியூகத்தை உருவாக்கி உற்பத்தியிலும் ஏற்றுமதியிலும் முன்னேற்றம் பெறுதல்

## அமைப்பு
மத்திய அல்லது மாநில அரசு, தொழிற்துறை, அறிவியல் மற்றும் ஆராய்ச்சி நிறுவனங்கள் மற்றும் நுகர்வோர் அமைப்புகளைச் சேர்ந்த 25 உறுப்பினர்களைக் கொண்டது. டெல்லியை தலைமையிடமாகக் கொண்டு 20 கிளைகளைக் கொண்டுள்ளது. தரச் சான்றிதழ் வழங்கும் விதமாக 8 ஆய்வுக்கூடங்களையும் கொண்டுள்ளது.

## ஹால்மார்க் நிர்ணயம்
தங்க நகைகளின் தரத்தை மதிப்பிட இவ்வமைவனத்தின் மூலம் 2000 முதல் 'பிஐஎஸ் ஹால்மார்க்' என்ற பெயரில் ஹால்மார்க் நிர்ணயம் செய்யப்படுகிறது.
இதன் பிஐஎஸ் விலைமதிப்புள்ள உலோகப் பிரிவுக் குழுவின் படி தங்கம் மற்றும் தஙகக் கலப்புலோகங்களின் தர நிர்ணயங்கள்:
* IS 1417 - ஆபரணத் தங்கம் மற்றும் தஙகக் கலப்புலோகங்களின் தகுதி நிலை
* IS 1418 - சொக்கத் தங்கம், ஆபரணத் தங்கம் மற்றும் தஙகக் கலப்புலோகங்களின் மதிப்பீடு
* IS 2790 - 23,22,21,18,14 மற்றும் 9 காரட் தஙகக் கலப்புலோகங்களின் வழிநெறி
* IS 3095 - ஆபரணத் தங்க உற்பத்தியில் பயன்படும் தஙகப்பற்றுகள்
* 2005 முதல் வெள்ளிக்கும் ஹால் மார்க் நிர்ணயம் செய்யப்படுகிறது.

* IS 2112 - ஆபரண வெள்ளி மற்றும் வெள்ளிக் கலப்புலோகங்களின் தகுதி நிலை

## மேற்கோள்கள்


பகுப்பு:நியமங்கள் உருவாக்கும் நிறுவனங்கள்
பகுப்பு:இந்திய அரசு அமைப்புகள்
இர்வின் ரோமெல்

**இர்வின் ரோமெல்** (Erwin Johannes Eugen Rommel, 1891,நவம்பர் 15 – 1944,அக்டோபர் 14) 'பாலைவன நரி' என அழைக்கப்பட்டவர். இரண்டாம் உலகப் போரில் ஜெர்மானியப் படையில் பீல்டு மார்ஷல் என்ற பதவியில் இருந்தவர்.

## இளமை
ஜெர்மனியிலுள்ள சுவாபியா என்னுமிடத்தில் கி.பி. 1891 - ஆம் ஆண்டு நவம்பர் 15 - ஆம் நாள் பிறந்தவர் இர்வின் ரோமெல். ஸ்டுட்கார்ட் என்னும் நகரத்திலிருந்த இராணுவப் பயிற்சிப் பள்ளியில் பயின்றார். 1910 - ஆம் ஆண்டு ஜெர்மனி படையில் சேர்ந்தார். முதல் உலகப்போரில் பங்கேற்று பதவி உயர்வு பெற்று படையின் துணைத்தலைவராக உயர்ந்தார். போருக்கு பின் நாஜிக் கட்சியில் சேர்ந்து பணியாற்றினார். பின்னர், போட்ஸ்டாம் போர்க் கல்லூரியில் ஆசிரியராகப் பணியாற்றினார். இரண்டாம் உலகப்போர் தொடங்கியபோது அரசின் ஆணையை ஏற்று ஆசிரியர் பணியைத் துறந்து பிரான்ஸ், ஆஸ்திரியா, போலந்து நாடுகளில் முக்கிய ராணுவப் பொறுப்புகளை ஏற்றார்.
## இரண்டாம் உலகப் போர்
வட ஆப்பிரிக்க போர் முனைகளில் தொடர்ந்து பின்னடைவைச் சந்தித்து வந்த இத்தாலி படையினருக்குத் துணையாக ஜெர்மானியப் படைகளின் தலைவராக 1941 -ஆம் ஆண்டு பொறுப்பேற்றார். டாங்கிப் படைகளைக் கொண்டு போர் செய்வதில் ரோமெல் தனித்திறமையை வெளிப்படுத்தினார். 1942 - ஆம் ஆண்டு மே மாதத்தில் ஆங்கிலப் படைகளை எகிப்தின் அல் அலாமீன் பகுதியிருந்து விரட்டியடித்தார்.

பின்னர் ரோமல் தலைமையிலான படைகள் எகிப்திலிருந்து விரட்டப்பட்ட போது, இவர் படைகளுடன் துனீஷியாவுக்குத் தப்பிச் சென்றார். இவரை நேசப் படையினர் பாலைநிலக் குள்ளநரி என்று வர்ணித்தனர். வட ஆப்பிரிக்காவில் ஜெர்மனி தோற்பது உறுதியான போது 1943 - ஆம் ஆண்டு ஹிட்லரின் ஆணைபடி இவர் பெர்லின் திரும்பினார். சிறிது காலம் இத்தாலியில் அச்சு நாடுகளின் படைகளுக்கு தலைமை தாங்கினார். பிரான்சின் நார்மாண்டி கடற்கரையில் நடைபெற்ற போரில் படுகாயமடைந்தார். ஜெர்மனி தொடர்ந்து போரில் ஈடுபடுவதால் பயனில்லை என்று ஹிட்லரிடம் தொடர்ந்து அறிவுறுத்தி வந்தார்.

## இறுதிக்காலம்
1944 - ஆம் ஆண்டு ஜூலை மாதம் ஹிட்லரை கொலைசெய்ய சதி செய்ததாக இவர் மீது குற்றம் சாட்டப்பட்டது. விசாரணைக்கு உடன்பட வேண்டும் அல்லது நஞ்சுண்டு சாக வேண்டும் என்ற ஆணையைத் தொடர்ந்து, நஞ்சு உண்டு மரணமடைந்தார்.

## மேற்கோள்கள்

பகுப்பு:1891 பிறப்புகள்
பகுப்பு:1944 இறப்புகள்
பகுப்பு:நாசி செருமனியின் படைத்துறை நபர்கள்
வெண்கூதாளம்

வெண்கூதாளம் பூ நீர்க்கரையில் பூக்கும். அதனைக் கொடியோடு பறித்து ஆண்கள் தம் கால்களில் கழல் போல அணிந்துகொள்வர். மகளிர் கூந்தலில் சூடிக்கொள்வர். 
;சங்ககாலச் செய்திகள்
* நீரோட்டக் கரைகளில் வளரும் இந்தப் பூவைப் பறித்து ஆடவர் கால்களில் வீரக்கழல் போல அணிந்துகொள்வர். 
* வெண்கூதாளம் பூ தாழை மரத்தடியில் பூக்கும். காவிரிப்பூம்பட்டினத்தில் பரதவர் சுறா மீனின் கொம்பை நட்டு விழாக் கொண்டாடியபோது அவர்களது மகளிர் தாழைமரத்து அடியில் மலர்ந்திருந்த வெண்கூதாளப் பூவைப் பறித்துத் தலையில் அணிந்திருந்தனர்.
* குன்றுதோறாடும் முருகனைத் தம் சிறுகுடியில் தொண்டகப்பறை முழக்கத்துடன் குரவைக்கூத்து ஆடி வழிபட்ட குன்றக் குறவர் கூட்டத்தில் வேலன் குளவிப் பூவும், வெண்கூதாளப் பூவும் சேர்த்துத் தொடுத்த மாலையை மார்பில் அணிந்திருந்தான். 
* வெண்கூதாளம் பூ ஆற்றங்கரை மரத்தில் குருகு அமர்ந்திருப்பது போல மலர்ந்திருக்கும். 
* வையை ஆறு சுமந்துவந்த மலர்களில் ஒன்று. 
## இவற்றையும் காண்க
:சங்ககால மலர்கள்
## அடிக்குறிப்பு

பகுப்பு:சங்க கால மலர்கள்
பாடலம்

**பாடலம்** என்னும் மலர் நண்பகலில் மலரும்.

வையை ஆற்றில் கொட்டிக் கிடந்த மலர்களில் பாடலம் மலரும் ஒன்றாகச் சிலப்பதிகாரம் குறிப்பிடுகிறது. 

பாடலம் கல் பதுக்கையை மூடி நிழல் தரும். 
## வெளியிணைப்புகள்
* http://www.tamilvu.org/slet/l41C2/l41C2per.jsp?sno=1156 
* பாடலம் மலர் படம்
## அடிக்குறிப்பு

பகுப்பு:சங்க கால மலர்கள்
மேகலை நகரங்கள்

**மேகலை நகரங்கள்** என்பன அபிதான சிந்தாமணி, சூரிய சித்தாந்தம் போன்ற நூல்களில் கூறப்படும் நான்கு நகரங்களாகும். அவை,
# லங்காபுரி
# ரோமகபுரி
# சித்தபுரி
# பத்ராசுவம்
இவை ஒவ்வொன்றும் நிலநடுக்கோட்டில் ஒன்றோடு ஒன்று 90 பாகை இடைவெளி விட்டு அமைந்திருந்ததாக குறிப்பிடுகின்றன. இந்த நான்கு நகரங்களில் ஒன்றான லங்காபுரி நிலநடுக்கோடும் உஜ்ஜைன் நகரத்தின் நேராக வரும் நிலநேர்க்கோடும் இணையும் இடத்தில் உள்ளதாக சில இந்து தொன்மவியல் ஆய்வாளர்கள் தங்கள் நூல்களில் கூறியுள்ளனர். அதன்படி இராவணன் ஆண்ட இலங்கை நிலநடுக்கோட்டில் இருந்ததாகவும் அதற்கு அனுமன் பயனம் செய்த குறிப்புகள் இராமாயணத்தில் இருந்ததைக் கொண்டும், மகாபாரதத்தில் பாண்டவர்களில் ஒருவனின் திக்விசயத்தின் போது இலங்கை, சிங்களம் என்ற இரண்டு நாடுகளையும் பிரித்துக் கூறுவதைக் கொண்டும் இராவணின் லங்காபுரி தற்போதைய இலங்கை இல்லை என்று தொன்மவியல் ரீதியாக சில நூல்களில் நிறுவப்பட்டுமுளது.

## மேற்கோள்கள்

பகுப்பு:தமிழ் தொன்மவியல்
பகுப்பு:தொன்மவியல் நகரங்கள்
பகுப்பு:இந்து தொன்மவியல் இடங்கள்
தி வொண்டர் தட் வாஸ் இந்தியா

**தி வொண்டர் தட் வாஸ் இந்தியா** (*The Wonder That was India*, **அந்த அதிசயம் இந்தியா தான்**) என்பது ஏ. எல். பசாம் என்பவரால் எழுதப்பெற்ற நூலாகும். இந்நூல் பண்டைய இந்தியாவின் சிறப்புக்களை, குறிப்பாக வரலாறு, கலை, மரபு, சமூகம் முதலான விடயங்கள் பற்றிப் பேசுவதாக அமைகின்றது. இந்நூல் 1954-ஆம் ஆண்டு வெளியிடப்பட்டது. இதனுடைய முதற்பாகத்தின் இரண்டாம் பதிப்பு 1963-இல் வெளியிடப்பட்டதுடன் இந்நூல் பல தடவைகள் பதிப்பிக்கப்பட்டது. இந்தப் புத்தகத்தின் இரண்டாம் பாகம் 1986-ஆம் ஆண்டில் வெளியிடப்பட்டது.

## சுருக்கம்
இந்நூல் மேற்கத்தியப் பார்வையாளர்களை இலக்காகக் கொண்டு எழுதப்பட்டது. யேம்சு மில், தாமசு பாபிங்டன் மெக்காலே, வின்சென்ட் ஆர்தர் சிமித் போன்ற எழுத்தாளர்களால் உருவாக்கப்பட்ட இந்தியாவின் எதிர்மறையான விமரிசனங்களை பாசாம் இந்நூலில் திருத்த முயற்சித்துள்ளார்.

பசாமால் எழுதப்பட்ட முதலாம் பாகத்தில் பண்டைய கால இந்தியா முதலாக முசுலிம்களின் வருகை வரையான தகவல்கள் உள்ளன. இரண்டாம் பாகம் 1200-1700 வரையான ஆண்டு கால வரலாற்றை உள்ளடக்கியுள்ளது.

## வரவேற்பு
தாமசு டிரவுட்மன் இந்தப் புத்தகத்தை தனது முதன்மையான தாக்கமாக கருதுகிறார், இது அவரை இந்தியாவைப் படிக்கத் தூண்டியது. 2005 பதிப்பின் முன்னுரை டிரவுட்மனால் எழுதப்பட்டது. புத்தகம் தன்னைக் கவர்ந்ததாக தாவீது சல்மன் கூறியுள்ளார்.

## மொழிபெயர்ப்பு
இந்நூல் தமிழில் வியத்தகு இந்தியா என்னும் தலைப்பில் செ. வேலாயுதபிள்ளை, மகேசுவரி பாலகிருட்டினன் என்பவர்களினால் 1963 ஆம் ஆண்டில் மொழிபெயர்ப்புச் செய்யப்பட்டு, இலங்கை அரசினால் வெளியிடப்பட்டது. 

## மேலும் பார்க்க
* வியத்தகு இந்தியா

## மேற்கோள்கள்

பகுப்பு:1954 நூல்கள்
பகுப்பு:இந்தியாவைப் பற்றிய நூல்கள்
பகுப்பு:மொழிபெயர்ப்பு நூல்கள்
பகுப்பு:இந்திய வரலாறு
காசீப்பூர் மாவட்டம்

**காசீப்பூர் மாவட்டம்** (இந்தி: ग़ाज़ीपुर ज़िला, உருது: **غازیپور ضلع** *<U>Gh</u>āzīpur Zilā*) இந்தியாவின் உத்தரப் பிரதேச மாநில மாவட்டங்களில் ஒன்று. காசீப்பூர் நகரம் இம்மாவட்டத்தின் தலைநகரம் ஆகும். இம்மாவட்டம் வாரனாசி பிரிவின் கீழ் அமைந்துள்ளது. காசீப்பூர் ஆனது இங்கு உருவாக்கப்படும் ரோஜாவின் நறுமணம் கொண்ட வாசனைத் திரவியமான *குலாப் ஜல்லுக்கு*  பிரபலமானது. மேலும் இங்கு  பிரித்தானிய இந்தியாவின் வைசிராயான லார்டு கார்ன்வல்லிஸின் கல்லறை அமைந்துள்ளது. லார்டு கார்ன்வல்லிஸ் காசீப்பூரில் மரணமடைந்தார். இம்மாவட்டத்தின் மேற்குப்பகுதியில் அமைத்துள்ள இவரின் கல்லறையானது இந்தியத் தொல்லியல் ஆய்வகத்தால் பராமரிக்கப்படுகிறது.

## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி காசீப்பூர் மாவட்டத்தின் மொத்த மக்கட்தொகை 3,622,727. இது தோராயமாக லித்துவேனியா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 79வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் காசீப்பூர் மாவட்டத்தின் மக்கட்தொகை வளர்ச்சி விகிதம் 2001-2011 காலகட்டத்தில் 19.26%.காசீப்பூர் மாவட்டத்தின்  பாலின விகிதப்படி 1000 ஆண்களுக்கு 951 பெண்கள் உள்ளனர். மேலும் காசீப்பூர் மாவட்ட மக்களின் கல்வியறிவு விகிதம் 74.27%.

## மேற்கோள்கள்

## வெளியிணைப்புகள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:காசீப்பூர் மாவட்டம்
யின் அரசமரபு (265-420)

**யின் அரசமரபு** (ஆங்கிலம்: Jìn Dynasty, எளிய சீனம்: 晋朝; மரபுச் சீனம்: 晉朝; பின்யின்: Jìn Cháo; வேட்-சில்சு: Chin⁴-ch'ao², ஐபிஎ: [tɕîn tʂʰɑ̌ʊ];) என்பது சீனாவை கிபி 265 இருந்து 420 ஆண்ட ஒர் அரசமரபு ஆகும்.  இந்த மரபின் வரலாற்றில் இரண்டு முக்கிய காலப் பகுதிகள் உண்டு.  முதலாவது மேற்கு யின் (西晉, 265–316) காலப் பகுதி, அடுத்தது கிழக்கு யின் (東晉 317–420).  

## வரலாறு
ஆன் பேரரசின் வீழ்ச்சிக்குப் பின்பு சீனா வேய், சூ, வூ ஆகிய மூன்று தனித்தனி அரசுகளைக் கொண்டு இருந்தது.  வேய் நாட்டை காஓ (Cao) குலத்தினர் ஆட்சி செய்தனர். Sima குலத்தினர் பெரும் நிலங்களை வைத்திருந்தனர்.  இந்தக் குலத்தை சார்ந்த சிமா யீ (Sima Yi) என்பவர் வேய் அரசின் படைத்தளபதிகளில் ஒருவராக இருந்தார்.  249 இல் Gaoping Tombs அருகே சிமா யீ வேய் நாட்டின் படைத்தளபதியைக் கொன்றார்.  இதற்குப் பின்னர் சிமா குலத்தின் பலம் அதிகரித்தது.  263 இல் வேய் சூ அரசை வெற்றிக் கொண்டது.  265 இல் சிமா யீ வேய் அரசனை பதிவியில் இருந்து விலக்கச் செய்து அரசுரிமையை கைப்பெற்றி யின் அரசமரபை ஏற்படுத்தினார்.  280 இல் வூ அரசையும் கைப்பெற்றி சீனாவை ஒன்றிணைத்தார்.

பகுப்பு:சீன அரசமரபுகள்
பகுப்பு:முன்னாள் பேரரசுகள்
முசுண்டை மலர்

முசுண்டைக்கீரை மக்கள் தேடிப்பிடித்து இக்காலத்தில் உண்ணும் கீரை வகைகளில் ஒன்று. 
இதுபற்றிச் சங்கநூல்களில் உள்ள குறிப்புகள் இவை. 
* முசுண்டைப் பூவின் நிறம் வெள்ளை. வாலிதின் விரிந்த புன்கொடி முசுண்டை - மலைபடுகடாம் 101, குவையிலை முசுண்டை வெண்பூ - அகநானூறு 94-2,  குழை அமல் முசுண்டை வாலிய மலர - அகநானூறு  264-2, 
* முசுண்டை மொட்டு கருப்பாக இருக்கும். பின் அது வெண்ணிறத்தில் பூத்து வானத்து மீன்கள் போல் ஆங்காங்கே தோன்றும். கரிமுகிழ் முசுண்டை பொதி அவிழ் வான்பூ விசும்பு அணி மீனின் புதல் பிதல் அணிய -  அகநானூறு 235-9, 
* கூதிர் காலத்தில் பூக்கும் மலர்களில் ஒன்று முசுண்டை. இது பொன்போல் பூக்குப் பீர்க்கம் பூவோடு வெள்ளை நிறத்தில் பூத்துக் கிடக்குமாம். புன்கொடி முசுண்டைப் பொதிப்புற வான்பூப் பொன்போல் பீரமொடு புதல் புதல் மலர -   நெடுநல்வாடை 13
* சிறுபாணாற்றுப்படை என்னும் நூல் நன்மாவிலங்கை என்னும் ஊரில் வாழ்ந்த வள்ளல் ஓய்மான் நல்லியக்கோடனிடம் பாணனை ஆற்றுப்படுத்தும் செய்தியைக் கூறுகிறது. எயிற்பட்டினத்திலிருந்து ஆமூர் செல்லும் வழி முல்லைநிலம். அங்குப் பூத்துக்கிடக்கும் மலர்களில் ஒன்று முசுண்டை. அது கொழுங்கொடியாம். அது ஆங்காங்கே திட்டித் திட்டாக பூத்துக் கிடந்த்தாம். கொழுங்கொடி முசுண்டை கொட்டம் கொள்ளவும் – சிறுபாணாற்றுப்படை -  166
* பாண்டிய நாட்டு முல்லைநிலத்தில் கொன்றைப்பூக்களிம், முசுண்டைப் பூக்களும் உதிர்ந்து கிடந்த இடத்தில் நௌவி மான்கள் விளையாடித் திளைத்தனவாம். இங்கு முசுண்டைப் பூக்கள் முல்லைப் பூவின் மேல் வெள்ளி போல் உதிர்ந்து கிடந்தனவாம். வெள்ளி அன்ன ஒள் வீ உதிர்ந்து கரிமுகிழ் முசுண்டை முல்லைத் தாஅம் - மதுரைக்காஞ்சி 281
* வீட்டு முற்றத்தில் முஞ்ஞை, முசுண்டை ஆகிய கொடிகள் பம்பிப் படர்ந்து நல்ல நிழல் தருமாம். புறநானூறு 320-1
;முசுண்டை அரசன்
:வேம்பி என்னும் ஊரிலிருந்துகொண்டு அண்ட அரசன் பெழர் முசுண்டை. பல்வேல் முசுண்டை வேம்பி அன்ன என் எழில் நலம் - அகநானூறு 249-9, 
## அடிக்குறிப்பு

பகுப்பு:சங்க கால மலர்கள்
வேம்பி (ஊர்)

வேம்பி என்பது சங்ககாலத்தில் சிறந்து விளங்கிய ஊர்களில் ஒன்று. 
வேம்பற்றூர் என்னும் பெயரின் மரூஉ 'வேம்பு'
இதன் அக்கால அரசன் பெயர் 'முசுண்டை'. இவன் சிறந்த வள்ளல்.
;இக்காலப் பெயர்
:வேப்பத்தூர் 
;அரசன்
:வேம்பி என்னும் இந்த ஊர் போல் தலைவி அழகுநலம் பெற்றிருந்தாளாம். 
;புலவர்கள்
:வேம்பற்றூர்க் கண்ணன் கூத்தன்
:வேம்பற்றூர்க் குமரனார்
ஆகிய சங்ககாலப் புலவர்கள் இந்த ஊரைச் சேர்ந்தவர்கள்.
## இவற்றையும் காண்க
:முசுண்டை மலர்
## அடிக்குறிப்பு

பகுப்பு:சங்க கால ஊர்கள்
ஒடெசா முற்றுகை (1941)

**ஒடெசா முற்றுகை** (*Siege of Odessa*) 1941 இல் இரண்டாம் உலகப் போரின் கிழக்குப் போர்முனையில் நிகழ்ந்தது. உக்ரைனிய துறைமுக நகர் ஒடெசாவை நாசி ஜெர்மனி தலைமையிலான அச்சு படைகள் முற்றுகையிட்டு சோவியத் ஒன்றியத்தின் படைகளிடமிருந்து கைப்பற்றின. இம்முற்றுகை பர்பரோசா நடவடிக்கையின் ஒரு பகுதியாகும்.

நாசி ஜெர்மனி தலைமையிலான அச்சுக் கூட்டணியில் ருமேனிய இராச்சியமும் இடம் பெற்றிருந்தது. ஜெர்மானியப் படைகள் சோவியத் ஒன்றியத்தின் மீது படையெடுத்த போது உக்ரெய்னின் ஒடெசா பகுதியைக் கைப்பற்றுவதில் ருமேனியாவின் உதவியை இட்லர் நாடினார். அதற்கு பதிலாக டினீஸ்டர் மற்றும் பக் ஆறுகளுக்கு இடைப்பட்ட பகுதியை ஆளும் உரிமையை ருமேனியர்களுக்கு வழங்கினார். ஒடெசா கருங்கடல் ஓரத்தில் அமைந்திருந்த ஒரு துறைமுகம். சோவியத் ஒன்றியத்தின் வலிமை வாய்ந்த கருங்கடல் கப்பற்படைப்பிரிவு அங்கு நிறுத்தப்பட்டிருந்தது. மேலும் ஒடெசா நகரமும் அதன் சுற்றுப்புறப்பகுதியும் வெகுவாக பலப்படுத்தப்பட்டிருந்தன. ஆகஸ்ட் 1941 இல் ருமேனிய 4வது ஆர்மி இப்பகுதியைத் தாக்கியது. கடற்பகுதியிலும் இரு தரப்பு கடற்படைகளும் மோதின. மூன்று வார கால சண்டைக்குப்பின்னும் ருமேனியர்களால் சோவியத் அரண்நிலைகளை ஊடுருவ இயலவில்லை. இரு தரப்பிலும் கூடுதல் படைகள் களத்துக்கு அனுப்பப்பட்டன. சில நாள் மந்த நிலைக்குப் பின்னர் செப்டம்பர் மூன்றாம் வாரம் மீண்டும் ருமேனியத் தாக்குதல் தொடங்கியது. அக்டோபர் இரண்டாம் வாரம் ஒடெசா நகரைக் காலி செய்து பின்வாங்க சோவியத் போர் தலைமை முடிவு செய்தது. சோவியத் கருங்கடல் படைப்பிரிவு 3,50,000 சோவியத் படைவீரர்களையும் குடிமக்களையும் ஒடெசாவிலிருந்து காலி செய்தது. 73 நாட்கள் முற்றுகையில் நான்கு பெருந்தாக்குதல்களுக்குப் பின்னர் அக்டோபர் 16 அன்று ஒடேசா துறைமுகத்தை அச்சுப்படைகள் கைப்பற்றின.

## குறிப்புகள்

## மேற்கோள்கள்
*Glantz, David M. & House, Jonathan (1995), *When Titans Clashed: How the Red Army Stopped Hitler*, Lawrence, Kansas: University Press of Kansas, 

பகுப்பு:கிழக்குப் போர்முனை (இரண்டாம் உலகப் போர்)
மயிலை

**மயிலை** என்பது ஒரு நிறம். வெளிர்-கருமை நிறம் கொண்ட மாட்டை மயிலைமாடு எனக் கூறும் வழக்கம் இக்காலத்திலும் உண்டு.

சங்ககாலப் புலவர் அரிசில் கிழார் **மயிலைப் பூ** காட்டுக்காக்கை போல வெளிர்கருமை நிறம் கொண்டது என்றும், மகளிர் அதனைக் கண்ணியாகக் கட்டித் தலையில் சூடிக்கொண்டது பற்றியும் குறிப்பிடுகிறார்.

சிலப்பதிகாரம்  மணிமேகலை  ஆகிய நூல்கள் மயிலைமலர் பற்றிக் குறிப்பிடுகின்றன.
;மயிலாப்பூர்
:சென்னையிலுள்ள மயிலாப்பூரை மயிலை என்று வழங்குகின்றனர்.
## அடிக்குறிப்பு

பகுப்பு:சங்க கால மலர்கள்
பகுப்பு:நிறங்கள்
கு. ப. சேது அம்மாள்

**கு. ப. சேது அம்மாள்** (1908 - நவம்பர் 5, 2002) ஒரு தமிழ் எழுத்தாளர். புகழ்பெற்ற எழுத்தாளர் கு. ப. ராஜகோபாலனின் தங்கை.

## வாழ்க்கைக் குறிப்பு
சேது அம்மாளின் முதல் சிறுகதை “செவ்வாய் தோஷம்” 1939 இல் *[[காந்தி (இதழ்)|காந்தி]]* இதழில் வெளியானது. பின் அவரது சிறுகதைகள் பல தமிழ் இதழ்களில் வெளியாகத் தொடங்கின. 1940களில் சில திரைப்படங்களுக்கு வசனம் எழுதும் குழுவிலும் சேது அம்மாள் பணியாற்றினார். 2002 ஆம் ஆண்டு இவரது நூல்களை தமிழக அரசு நாட்டுடைமை ஆக்கியது.

## படைப்புகள்
### புதினங்கள்
*மைதிலி 
*உஷா 
*தனி வழியே 
*ஓட்டமும் நடையும் 
*அம்பிகா 
*கல்பனா 
*குரலும் பதிலும் 
*உண்மையின் உள்ளம்
*வள்ளியின் உள்ளம் (1961)

### சிறுகதைத் தொகுதிகள்
*தெய்வத்தின் பரிசு 
*வீர வனிதை 
*உயிரின் அழைப்பு 
*ஒளி உதயம்

### அபுனைவு நூல்கள்
*சமையற்கலை (இருபாகங்கள்) 
*பாரதப்பெண் 
*போதி மாதவன் (புத்தர் வரலாறு)

## மேற்கோள்கள்
*எழுத்தாளர் கு.பா. சேது அம்மாள் மரணம்
*கு. ப. சேது அம்மாள், கீற்று
*A writer ahead of her time 

பகுப்பு:1908 பிறப்புகள்
பகுப்பு:2002 இறப்புகள்
பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:நாட்டுடைமை நூல்களின் ஆசிரியர்கள்
பகுப்பு:தஞ்சாவூர் மாவட்ட மக்கள்
கான்பூர் மாவட்டம்

**கான்பூர் மாவட்டம்** (*கான்பூர் நகர் மாவட்டம்*) இந்தியாவின் உத்தரப்பிரதேச மாநில மாவட்டங்களில் ஒன்று. இதன் தலைநகரம் கான்பூர் நகரம் ஆகும். இம்மாவட்டம் கான்பூர் பிரிவின் கீழ் அமைத்துள்ளது. மக்கள்தொகை பெருக்கத்தின் காரணமாக நிர்வாகத்தை செம்மைப்படுத்த இம்மாவட்டம் கான்பூர் நகர் மற்றும் கான்பூர் தேகத் என இரு மாவட்டங்களாக பிரிக்கப்பட்டுள்ளது. கான்பூர் என்பது பொதுவாக இவ்விரு மாவட்டங்களையும் குறிக்கும்.
## வரலாறு
கான்பூர் மாவட்டம் 1977ல் கான்பூர் நகர் மற்றும் கான்பூர் தேகத் என இரு மாவட்டங்களாக பிரிக்கப்பட்டது. பின்னர் 1979ல் மீண்டும் ஒன்று சேர்க்கப்பட்டது. மீண்டும் 1981ல் இரண்டாக பிரிக்கப்பட்டது.
## மக்கள் வகைப்பாடு
2011 ஆம் ஆண்டு மக்கட்தொகை கணக்கெடுப்பின் படி கான்பூர் மாவட்டத்தின் மொத்த மக்கட்தொகை 4,572,951. இது தோராயமாக கோஸ்ட்டா ரிக்கா நாட்டின் மக்கட்தொகைக்கு சமமானதாகும்.  இதன் மூலம் இம்மாவட்டம் இந்தியாவில் உள்ள 640 மாவட்டங்களில் 32வது இடத்தில் உள்ளது. இந்த மாவட்டத்தின் மக்கட்தொகை அடர்த்தி . மேலும் கான்பூர் மாவட்டத்தின் மக்கட்தொகை வளர்ச்சி விகிதம் 2001–2011 காலகட்டத்தில் 9.72%.கான்பூர் மாவட்டத்தின்  பாலின விகிதப்படி 1000 ஆண்களுக்கு 852 பெண்கள் உள்ளனர். மேலும் கான்பூர் மாவட்ட மக்களின் கல்வியறிவு விகிதம் 81.31%.
## மேற்கோள்கள்

பகுப்பு:உத்தரப் பிரதேசத்தில் உள்ள மாவட்டங்கள்
பகுப்பு:கான்பூர் மாவட்டம்
எம். பி. நாச்சிமுத்து

**எம். பி. நாச்சிமுத்து முதலியார்** (*M. P. Nachimuthu*; 28 ஏப்ரல் 1913 – 27 சூன் 1987) 1983 ஆம் ஆண்டு கைத்தறி நெசவுத் துறையில் தம்முடைய சமூக சேவைக்காக பத்மசிறீ விருது பெற்றார். இவர் *சென்டெக்ஸ்* என்ற சென்னிமலையில் உள்ள கைத்தறி கூட்டுறவு சங்கத்தை தொடங்கினார்.

இவருடைய பெயரிலும், இவரைத் தீவிரமாக பின்பற்றி வந்த எம். ஜெகநாதன் பெயரிலும் *[[எம். பி. நாச்சிமுத்து எம். ஜெகநாதன் பொறியியல் கல்லூரி]]* ஜெ. சுத்தானந்தன் அவர்களால் தொடங்கப்பட்டது.எம். ஜெகநாதனின் மகன் ஜெ. சுத்தானந்தன் ஆவார். 

## மேற்கோள்கள்

பகுப்பு:இந்திய இந்துக்கள்
பகுப்பு:பத்மசிறீ விருது பெற்ற தமிழர்கள்
பகுப்பு:1913 பிறப்புகள்
பகுப்பு:1987 இறப்புகள் 
பகுப்பு:சமூக சேவகர்கள்
நந்தா பொறியியல் கல்லூரி

**நந்தா பொறியியல் கல்லூரி** ஈரோட்டிலிருந்து, பெருந்துறை செல்லும் வழியில் வாய்க்கால் மேடு என்னும் இடத்தில் உள்ளது. 2001-ம் ஆண்டு தொடங்கப்பட்ட இப்பொறியியல் கல்லூரியில் இளநிலை மற்றும் முதுகலை பட்டப்படிப்பு பயிற்றுவிக்கப்படுகிறது.

## சேர்க்கை
ஆண்டுதோறும் சூன் மாத இறுதியில், சென்னை அண்ணா பல்கலைக்கழக வாயிலாக மாணவ - மாணவியர் சேர்க்கை நடைபெறும்.

## வகுப்புகள்
இப்பொறியியல் கல்லூரியில்,

* குடிசார் பொறியியல்,
* கணினி அறிவியல்,
* மின்னியல் மற்றும் மின்னணுவியல்,
* மின்னணுவியல் மற்றும் தகவல் தொடர்பு,
* இயந்திரவியல்,
* தகவல் தொழில்நுட்பம், போன்ற பொறியியல் துறைகளும்,
* கணினி தொழில்நுட்பம் 
* தகவல் தொழில்நுட்பம் போன்ற அறிவியல் துறைகளும்,
* மேலாண்மை மற்றும் மனிதவளம் போன்ற மேலாண்மை துறைகளும் இக்கல்லூரியில் பயிற்றுவிக்கப்படுகிறது.

## தரச்சான்றிதழ்கள்
* தேசிய தர மதிப்பீடு நிா்ணய ஆணையத்தின்(NAAC) அங்கீகாரம் பெற்றுள்ளது.  
* பல்கலைக்கழக மானியக்குழு, UGC-ன் தன்னாட்சி (Autonomous) அங்கீகாரம் பெற்றுள்ளது.
* பல்கலைக்கழக மானியக்குழு, UGC-ன் 2(f) மற்றும் 12(B) அங்கீகாரம் பெற்றுள்ளது.

## கல்லூரி வளாகம்

### இடம்
ஈரோடு பேருந்து நிலையத்தில் இருந்து 8 கி.மீ. தொலைவிலும். ஈரோடு இரயில் நிலையத்தில் இருந்து 10 கி.மீ. தொலைவிலும், கோவை விமான நிலையத்திலிருந்து 80 கி.மீ. தொலைவிலும் உள்ளது.

### நூலகம்
பல்வேறு துறை சார்ந்த நூற்றுக்கும் மேற்பட்ட உலகளாவிய இதழ்களும், IEEE எனப்படும்  உலகளாவிய பொறியியல் வல்லுநர்களுக்கான கூட்டமைப்பின் இணையதளச் சேவையும் உள்ளது.

### விடுதிகள்
இருபாலாருக்கும், தனித்தனியே விடுதி வசதி உள்ளது.

### கல்லூரி வாழ்க்கை

படிப்பு மட்டுமின்றி இக்கல்லூரியில் நாட்டு நலப்பணித் திட்டம்  மற்றும் இன்ன பிற இலக்கிய குழுமங்களும் இயங்கி வருகின்றன. ஆண்டுக்கு ஒரு முறை தேசிய அளவிலான மாணவர் கருத்தரங்கம் மற்றும் ஜெனிஸிஸ், ரேடிக்ஸ், டெக்கீஸ் உள்ளிட்ட துறை சார்ந்த விழாக்களும் நடைபெறும்.

## மேற்கோள்கள்


## வெளியிணைப்புகள்
*கல்லூரி இணையதளம்
*கல்லூரி நுழைவு குறித்து
*விண்ணப்ப படிவம் 
*கல்லூரி பற்றிய கருத்தோட்டம்
*கல்லூரி பற்றிய கருத்தோட்டம்
*நந்தா கல்லூரி 

பகுப்பு:ஈரோடு மாவட்டத்திலுள்ள பொறியியல் கல்லூரிகள்
தினேஷ்

**தினேஷ்** என்பது இந்துக்களின் பொதுவான ஆண்களுக்கு உரிய பெயர்.

தினேஷ் என்பது இவர்களில் யாரையாவது குறிக்கலாம்:

* தினேஷ் கார்த்திக், ஓர் இந்தியத் துடுப்பாட்ட வீரர்.
* குலசேகர முதியன்சேலாகே தினேஷ் நுவன்குலசேகர, இலங்கைத் துடுப்பாட்ட அணியின் வீரர்.
* தினேஷ் குணவர்தன, ஓர் இலங்கை அரசியல்வாதி.
* தினேஷ் லலிந்த (நொன்டர்ஸ்கிரிப்ஸ் விளையாட்டுக்கழகம்), இலங்கை கொழும்புப் பிரதேச அணியின் துடுப்பாட்டக்காரர்.
* தினேஷ் லலிந்த (பாணந்துறை விளையாட்டுக்கழகம்), இலங்கை பாணந்துறைப் பிரதேச அணியின் துடுப்பாட்டக்காரர்.
* தினேஷ் டி சொய்சா, இலங்கை கொழும்புப் பிரதேச அணியின் துடுப்பாட்டக்காரர்.
* தினேஷ் கன்கந்த, ஓர் இலங்கை அரசியல்வாதி.
* தினேஷ் மோங்கியா, ஓர் இந்தியத் துடுப்பாட்டக்காரர்.
* தினேஷ் திரிவேதி, திரிணாமுல் காங்கிரசு கட்சியைச் சேர்ந்த ஓர் இந்திய அரசியல்வாதி ஆவார்.

பகுப்பு:இந்திய ஆண்களுக்கான பெயர்கள்
யாழூர் துரை

**ஆறுமுகம் தர்மலிங்கம் (ஐயாத்துரை)** (அக்டோபர் 15, 1946 - மார்ச்சு 21, 2012) **யாழூர் துரை** என்ற புனைபெயரில் எழுதி வந்த ஈழத்து எழுத்தாளரும், நாடக இயக்குனருமாவார். யாழ்ப்பாண மண்ணை மையப்படுத்திப் பல சிறுகதைகளை எழுதியுள்ளார். "கண்ணீர்த் தேசம்" என்ற சிறுகதைத் தொகுப்பை இவர் வெளியிட்டுள்ளார்.

யாழ்ப்பாணத்தைப் பிறப்பிடமாகக் கொண்ட இவர் ஆறுமுகம்-சிவகாமி ஆகியோருக்குப் பிறந்தவர். யாழ்ப்பாணம் பூபாலசிங்கம் புத்தகசாலையின் பத்திரிகை விற்பனைப்பகுதியை நீண்ட காலமாக இயக்கி வந்தவர். புலம்பெயர்ந்து தமிழ்நாடு சென்னையில் வசித்து வந்தவர்.

## வெளி இணைப்புகள்
*எழுத்தாளர் யாழூர் துரை காலமானார், வல்லமை
*ஆறுமுகம் தர்மலிங்கம்(ஐயாத்துரை)

பகுப்பு:ஈழத்து எழுத்தாளர்கள்
பகுப்பு:1946 பிறப்புகள்
பகுப்பு:2012 இறப்புகள்
சரத்பாபு ஏழுமலை

**சரத்பாபு ஏழுமலை** சென்னையைச் சேர்ந்த ஒரு இளம் முதல் தலைமுறை தொழில் முனைவோர்களில் (entrepreneur) மிக முக்கியமானவர் ஆவார்.  மேலும் இவர் ஒரு சமூக ஆர்வலர், அரசியல்வாதி.  தன்னுடைய படிப்பை பிட்ஸ் பிலானியிலும், ஐஐஎம் அஹமதாபாத்திலும் முடித்துள்ளார்.  தற்போது *ஃபுட்கிங்* (Foodking) என்கிற பெயரில் உணவு தயாரித்து விநியோகிக்கும் ஒரு நிறுவனத்தை துவங்கி அதன்  முதன்மை செயல் அதிகாரியாகவும் உள்ளார்.

## விருதுகள்
* சிஎன்என்-ஐபிஎன்-ன் இளம் இந்திய தலைவர் விருது - 2011 
* ரிட்ஸ் சென்னை இளைஞர் பிரதிநிதி (Youth Icon) – 2010 
* பெப்ஸி-எம்டிவி இளைஞர் பிரதிநிதி (Youth Icon) – 2008 
* இளைஞர்களுக்கு எடுத்துக்காட்டு விருது - 2008

## வெளிஇணைப்புகள்
சரத்பாபு பற்றிய அதிகார்ப்பூர்வ இணையதளம் 

## உசாத்துணைகள்

பகுப்பு:தமிழகத் தொழிலதிபர்கள்
பகுப்பு:வாழும் மக்கள்
பகுப்பு:முதல் தலைமுறை தொழில்முனைவோர்
பகுப்பு:1979 பிறப்புகள்
கன்னியாகுடி

**கன்னியாகுடி** என்பது தமிழ்நாட்டில் திருச்சியில்  சமயபுரத்துக்கு அருகில் 8 கி.மீ. தொலைவில் அமைந்துள்ளது. 94, கரியமாணிக்கம் பஞ்சாயத்துக்கு உட்பட்டது. இவ்வூரில் பஞ்சாயத்து பள்ளிக்கூடம் உள்ளது. இப்பள்ளியில் 70-க்கும் அதிகமான மாணவர்கள் கல்வி கற்கின்றனர்.

## மேற்கோள்

பகுப்பு:திருச்சிராப்பள்ளி மாவட்டத்திலுள்ள கிராமங்கள்